open-index/open-wikipedia-markdown huggingface dataset:
93ஆவது அகாதமி விருதுகள்

**93 ஆவது அகாதமி விருதுகள்** (பொதுவாக **ஆசுக்கர்கள்** என்று அழைக்கப்படுகிறது) வழங்கும் விழா கலிபோர்னியா, லாஸ் ஏஞ்சலஸ் நகரில் 2021 ஏப்ரல் 25 ஆம் தேதி டால்பி அரங்கத்தில் நடைபெற்றது. 2020 ஆம் ஆண்டு மற்றும் 2021 ஆம் ஆண்டின் துவக்கத்தில் வெளிவந்த திரைப்படங்களுக்கு, இருபத்தி மூன்று பிரிவுகளில், இவ்விருது வழங்கப்பட்டது . 93 ஆவது அகாதமி விருதுகளுக்கான பரிந்துரைகள் மார்ச் 15, 2021 அன்று அறிவிக்கப்பட்டன. கோவிட்-19 பெருந்தொற்றினால் இரண்டு மாதங்கள் தாமதமாக வழங்கப்பட்டது.

## தேர்வு மற்றும் பரிந்துரை

92 ஆவது அகாதமி விருதுகளுக்கான பரிந்துரைகள், மார்ச்சு 15, 2021 அன்று பிரியங்கா சோப்ரா யோனசு மற்றும் நிக் யோனசு ஆகியோரின் இணைய தளத்தில் அறிவிக்கப்பட்டது..

வெற்றியாளர்கள் **தடித்த எழுத்துகளில்** பட்டியலின் முதலில் இடப்படுள்ளனர். (‡) குறியீடுகளுடன்.

### கவர்னர்கள் விருதுகள்
கோவிட்-19 பெருந்தொற்று நடப்பதினால் கவர்னர்கள் விருதுகள் விழா ரத்து செய்யப்பட்டு, விருதுகள் ஆசுக்கர் விழாவில் வழங்கப்படும் என அறிவிக்கப்பட்டுள்ளது. முதல்முறையாக அகாதமி சிறப்பு விருதினை எவரும் வெல்லவில்லை.

#### சான் அர்சோல்டு மனிதநேய விருது
** டைலர் பெர்ரி
** மோசன் பிக்சர்சு மற்றும் டெலிவிசன் பண்ட்

### பல்வேறு பரிந்துரைகளை பெற்ற திரைப்படங்கள்

## விருதுகள் வழங்குவோர்

## குறிப்புகள்

## மேற்கோள்கள்

## வெளியிணைப்புகள்
* 
* 
* ஆசுக்கர்கள் சேனல் யூடியூப்பில் (அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் ஆல் நடத்தப்படுகிறது)

**பிற:**
* 

பகுப்பு:அகாதமி விருதுகள்
மெலிந்த அலகு காகம்

**மெலிந்த அலகு காகம்** (*Slender-billed crow*)*(கோர்வசு என்கா)* என்பது பேசரின் வரிசையில் கோர்விடே, குடும்பத்தினைச் சார்ந்த கோர்வசு பேரினத்தினைச் சார்ந்த சிற்றினமாகும். செங்கரு நீல காகத்துடன் மரபணு ரீதியாக வேறுபட்டது. செங்கரு நீல காகம் *கோர்வசு வயலசியசு* எனப் பிரிக்கப்பட்டுள்ளது.

இது புரூணை, இந்தோனேசியா, மலேசியா மற்றும் பிலிப்பீன்சில் காணப்படுகிறது. இதன் இயற்கை வாழிடமாக மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல சதுப்பு நிலக் காடுகளாகும்.

## மேற்கோள்கள்

பகுப்பு:காக்கைகள்
அரிசுட்டாட்டிலின் மகளிர் பற்றிய பார்வை

**அரிசுட்டாட்டிலின் மகளிர் பற்றிய பர்வைகள்** *(Aristotle's views on women)* பிற்கால மேலைய சிந்தனையாளரிடம் இடைக்காலம் வரை பெருந்தாக்கம் விளைவித்து ம்களிர் வரலாற்றிலும் தன்னட்சியாஇச் செலுத்தியது.

அரிசுட்டாட்டில் தனது *அரசியல்* எனும் நூலில்  மகளிரி ஆடவருக்கும் அடங்கியவராகவும் ஆனால் அடிமைகளுக்கு மேலானவராகவும் பார்க்கிறார். இவர் கணவன் தன் மனைவி மீது ஆட்சி செலுத்தவேண்டும் என நம்புகிறார். ஆடவரில் இருந்தான மகளிர் வேறுபடுகளை மகளிரது எளிதல் தூண்டப்ப்டல், கூடுதலன் பரிவு, குறைகூறல், ஏமற்றுத்ல் ஆகிய பான்மைகளைக் கொண்டு வரையறுக்கிறார். ஆனால் ஆடவரும் மகளிரும் சமநிலை வாய்ந்த மகிழ்ச்சியோடு வாழவேண்டும் என்கிறார். இவர் தன் *பேச்சுக்கலை* எனும் நூலில் மகளிர் மகிழ்ச்சியிலேயே சமூக மகிழ்ச்சி அமியும் எனக் கூறுகிறார். பிளாட்டோ  இருபாலாரும் சம்மானவரே; ஆனால் மகளிர் வலிமையிலும் விழுமியத்திலும் ஆடவருக்குச் சமமானவரல்லர்; ஆனால் அறிவிலும் செயல்திறனிலும் இருபாலாரும் சம வல்லமை பெற்றவரே என்பதால் ஓர் உயர்ந்த குடியரசின்கீழ் இருபாலாருக்கும் வேறுபாடின்றிச் சமமான கல்வி த்ந்து சம வேலை வாய்ப்பும் நல்கவேண்டும்  எனக் கூறுவதை அரிசுட்டாட்டில் மறுக்கிறார்.

அரிசுட்டாட்டில் தன் மரபுப்பேறு பற்றிய் கோட்பாட்டில் தாய் மகவுக்கு மந்தமான (முடக்கநிலை) பொருளைத் தருவதாகவும் தந்தை செயல் வீறுள்ள பொருளைத் தந்து மாந்தரின வடிவ உயிர்ப்பான பங்களிப்பு தருவ்தாகவும் கூறுகிறார்.

## ஆடவருக்கும் மகளிருக்குமான வேறுபாடுகள்
## மேற்கோள்கள்

## தகவல் வாயில்கள்
* 
* 

மகளிர்
பகுப்பு:வரலாற்றில் மகளிர்
பகுப்பு:பெண்ணியமும் சமூகமும்
பகுப்பு:மகளிரும் மெய்யியலும்
சிவபுரம், திருவள்ளூர் மாவட்டம்

**சிவபுரம்** (அல்லது சிவபுரம் காலனி) தமிழ் நாடு திருவள்ளூர் மாவட்டம் மீஞ்சூர் வட்டம், ஆலடு ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.. திருவள்ளூர் மாவட்டத் தலைநகரிலிருந்து 45 கிலோ மீட்டர் மேற்கே இச் சிற்றூர் அமைந்துள்ளது. மாநிலத் தலைநகர் சென்னையிலிருந்து 34 கிலோ மீட்டர் தூரத்தில் உள்ளது. .இதன் அஞ்சல் குறியீடு 601204 ஆகும். 

சிவபுரம் சிற்றூரானது பொன்னேரி சட்டமன்றத் தொகுதிக்கும். திருவள்ளூர் மக்களவைத் தொகுதிக்கும் உட்பட்டதாகும்

## அமைவிடம்
13.05 வ, 79.74 கி. பக்கத்திலுள்ள பெரிய நகரங்கள் அம்பத்தூர், பொன்னேரி, சென்னை, திருநின்றவூர் ஆகியவை. 

## வரலாற்றுத் தலம்
சிவபுரம் சிற்றூரில் மாமன்னன் ராஜராஜ சோழனால் எழுப்பப்பட்ட ஒரு சிவாலயம் உள்ளது. 1000 ஆண்டுகளுக்கு மேல் பழமை வாய்ந்த இந்த ஆலயத்தின் மூலவர் ராஜராஜேஸ்வரமுடைய மகாதேவர் என அழைக்கப்படுகிறார். அம்மன், காமாட்சி அம்மன் என அழைக்கப்படுகிறார். இந்த ஆலயம் தொல்லியல் துறையினரால் பராமரிக்கப்பட்டு வருகிறது.

## மேற்கோள்கள்

பகுப்பு:திருவள்ளூர் மாவட்டத்திலுள்ள கிராமங்கள்
தி. சுவாமிநாதன்

**திருமால்ராய சுவாமிநாதன்** (*T. Swaminathan*) என்பார் 1970 டிசம்பர் 1 முதல் 1972 நவம்பர் 2 வரை இந்திய அமைச்சரவை செயலாளராக இருந்தார். இவர் இந்தியக் குடிமைப் பணியின் (ஐ.சி.எஸ்) உறுப்பினராக இருந்தார். சுவாமிநாதன், பிப்ரவரி 7, 1973 முதல் 17 ஜூன் 1977 வரை இந்தியாவின் தலைமைத் தேர்தல் ஆணையராக பணியாற்றினார்.

## மேற்கோள்கள்

## வெளி இணைப்புகள்
* இந்தியாவின் முன்னாள் சி.இ.சி.

பகுப்பு:தமிழ்நாடு அரசு அதிகாரிகள்
பகுப்பு:இந்தியத் தலைமை தேர்தல் ஆணையர்கள்
சிவபுரம், தஞ்சாவூர் மாவட்டம்

**சிவபுரம்** (*Sivapuram*) தமிழ்நாட்டின் தஞ்சாவூர் மாவட்டத்தில் உள்ள ஒரு கிராமம். இது கும்பகோணத்திலிருந்து தென்கிழக்கில் 5 கிலோமீட்டர் தொலைவில் அமைந்துள்ளது. 2011 மக்கள் தொகை கணக்கெடுப்பின்படி, சிவபுரம் மொத்த மக்கள் தொகை 1,133 ஆகும்.

சிவபுரத்தில் அமைந்துள்ள சிவ குருநாத சுவாமி கோயிலால் பிரபலமானது. தேவாரத்தில் குறிப்பிடப்பட்டுள்ள 276 சிவ தலங்களில் இதுவும் ஒன்று. 1955ஆம் ஆண்டு சோழ வெண்கலங்கள் காணாமல் போன சம்பவத்தினால் இந்தக் கிராமம் வெளி உலகிற்குத் தெரியவந்தது.

## அமைவிடம்
சிவபுரம் கும்பகோண வட்டத்தின் தலைமையகத்திலிருந்து  தென்கிழக்கே 5 கிலோமீட்டர் தொலைவில் திருவாரூர் செல்லும் வழியில் அமைந்துள்ளது. சீனிவாசநல்லூர், நெய்குன்னம், கிரங்குடி, கோத்தங்குடி மற்றும் வலங்கைமான் ஆகியவை அண்டை கிராமங்களில் சில.

## மக்கள் தொகை
2011ஆம் ஆண்டு மக்கள்தொகை கணக்கெடுப்பின்படி, சிவபுரத்தின் மக்கள்தொகை 1,133ஆக இருந்தது. இவர்களில் 8 பேர் பட்டியல் சாதியைச் சேர்ந்தவர்கள். 276 வீடுகள் உள்ளன. 6 வயதுக்குட்பட்ட குழந்தைகள் எண்ணிக்கை 113.

கிராமத்தின் கல்வியறிவு விகிதம் 87.65 ஆக இருந்தது. ஆண்களின் கல்வியறிவு விகிதம் 92.78 ஆகவும், பெண் கல்வியறிவு விகிதம் 82.19 ஆகவும் இருந்தது.

## ஆர்வமுள்ள இடங்கள்

### சிவகுரு நாதசுவாமி கோயில்
சிவபுரம் இந்து கடவுளான சிவனுக்கு அர்ப்பணிக்கப்பட்ட சிவகுருநாதசுவாமி கோயிலால் பிரபலமானது. பண்டைய சோழ ராஜ்யத்தில் முதன்மை தெய்வம் சிவகுரு நாதர் அல்லது சிவபுர நாதர் என்று குறிப்பிடப்படுகிறது. வெவ்வேறு புனைவுகளின்படி, விஷ்ணு, பிரம்மா மற்றும் குபேரர் இங்கு சிவனை வெவ்வேறு காலங்களில் வணங்கினர் என அறியப்படுகிறது. குபேரர் இங்கு வழிபட்டதாக நம்பப்படுவதால், இந்தக் கிராமம் **குபேர புரி** என்றும் அழைக்கப்படுகிறது.

### புனித செபாஸ்டியன் தேவாலயம்
சிவபுரத்தின் மற்றொரு முக்கிய வழிபாடுத் தலமாகப் புனித செபாத்தியார் தேவாலயம் உள்ளது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:Coordinates on Wikidata
சாவக்காட்டுபாளையம்

**சாவக்காட்டுபாளையம்** (Savakattupalayam) என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
அன்னு ராணி

**அன்னு ராணி** (*Annu Rani*) (பிறப்பு: 1992 ஆகத்து 28) உத்தரப் பிரதேசத்தின் பகதூர்பூரைச் சேர்ந்த ஓர் ஈட்டி எறிபவராவார். ஈட்டி எறிதலில் இந்திய தேசிய சாதனை படைத்துள்ளார். 2021 ஆம் ஆண்டில் 64.23 மீட்டர் தூக்கி எறிந்து புதிய தேசிய சாதனையைப் படைத்தார். 60 மீட்டருக்கு அப்பால் வீசி உலக தடகளப் போட்டியின் இறுதிப் போட்டியை எட்டிய முதல் இந்திய பெண் ஈட்டி எறியும் வீரர் ஆனார் .

## சொந்த வாழ்க்கையும் பின்னணியும்
ராணி 1992 ஆகஸ்ட் 28 அன்று உத்தரபிரதேசத்தின் பகதூர்பூர் கிராமத்தில் ஒரு விவசாய குடும்பத்தில் பிறந்தார். துடுப்பாட்ட விளையாட்டின் போது இவரது உடல் வலிமையைக் கவனித்த இவரது சகோதரர் இவரை அடையாளம் கண்டார். வெற்று வயலில் கரும்பு குச்சிகளை வீசுமாறு கேட்டு அவர் இவருக்கு பயிற்சி அளிக்க ஆரம்பித்தார். அன்னுவின் முதல் ஈட்டியாக ஒரு மூங்கில் இருந்தது. இவரது சகோதரர் பின்னர் இவரது பயிற்சிக்கு உதவினார் . இவரின் தந்தை இவரை விளையாட்டில் ஊக்குவிக்க மறுத்துவிட்ட போது 2014 ஆம் ஆண்டில் தேசிய சாதனையை முறியடித்தன் மூலம் தன்னை நிரூபித்தார். பின்னர் இவரின் தந்தை இவரை ஆதரித்தார்.

## தொழில்முறை சாதனைகள்
அன்னு ராணி ஆரம்பத்தில் காசிநாத் நாயக் என்பவரால் பயிற்றுவிக்கப்பட்டார். இப்போது பல்ஜீத் சிங் பயிற்சியாளராக உள்ளார்.

இலக்னோவில் 2014 ஆம் ஆண்டு நடைபெற்ற தேசிய மாநிலங்களுக்கு இடையிலான போட்டிகளில், ராணி 58.83 மீட்டர் ஈட்டி எறிந்து தங்கப்பதக்கம் வென்றார் - இதன்மூலம் 14 வயது தேசிய சாதனையை முறியடித்தார். இது பொதுநலவாய விளையாட்டுக்குத் தகுதி பெற்றார். 58.46 மீட்டர் வீசுதலுடன், இவர் 2014 பொதுநலவாய விளையாட்டுக்கு தகுதி பெற்றார். இந்த ஆண்டின் பிற்பகுதியில், தென் கொரியாவின் இஞ்சியோனில் நடந்த ஆசிய விளையாட்டுப் போட்டியில் 59.53 மீட்டர் தூரம் ஈட்டி எறிந்து வெண்கலப் பதக்கம் வென்றார். இரண்டு ஆண்டுகளுக்குப் பிறகு, 2016 ஆம் ஆண்டில் நடைபெற்ற தேசிய தடகளப் போட்டிகளில் 60.01 மீட்டர் தூக்கி எறிந்து தனது சொந்த சாதனையை மீண்டும் முறியடித்து 60 மீட்டர் தடையை முதன்முறையாக தாண்டினார். மார்ச் 2019 இல், பஞ்சாபின் பாட்டியாலாவில் நடந்த கூட்டமைப்பு கோப்பை தேசிய மூத்தோர் தடகளப் போட்டிகளில் 62.34 மீட்டர் தூக்கி எறிந்து தனது சொந்த சாதனையை மீண்டும் முறியடித்தார்.

2014 ஆம் ஆண்டில், இஞ்சியோனில் நடந்த 2014 ஆசிய விளையாட்டுப் போட்டிகளில் 59.53 மீட்டர் எறிதலுடன் வெண்கலப் பதக்கம் வென்றார்.

2017 ஆசிய தடகள போட்டியில் ஒடிசாவின் புவனேசுவரில் 57.32 மீட்டர் எறிதலுடன் வெண்கலப் பதக்கம் வென்றார்.

ஏப்ரல் 21, 2019 அன்று கத்தார் நகரில் நடைபெற்ற 23 ஆவது ஆசிய தடகள போட்டியில் பெண்கள் ஈட்டி எறிதல் போட்டியில் இவர் வெள்ளிப் பதக்கம் வென்றது உலக தடகள போட்டிகளில் இறுதிப் போட்டிக்கு தகுதி பெற உதவியது. இதனால் உலக தடகள போட்டியில் பங்கேற்ற முதல் இந்திய பெண் ஈட்டி எறிபவர் என்ற பெருமையைப் பெற்றார். செக் குடியரசின் ஆஸ்ட்ராவாவில் நடைபெற்ற ஆஸ்ட்ராவா கோல்டன் ஸ்பைக் தடகள சந்திப்பு எனப்படும் தடகள விளையாட்டுக் கூட்டமைப்பின்நிகழ்வில் வெண்கலப் பதக்கம் வென்றார்.

2020 ஆம் ஆண்டில் தடகளத்தில் ஸ்போர்ட்ஸ்டார் ஏசஸ் விளையாட்டு வீரருக்கான விருதை வென்றார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:1992 பிறப்புகள்
பகுப்பு:இந்தியப் பெண் தடகள வீரர்கள்
நாகேந்திர சிங்

**மகாராஜ் [[ஸ்ரீ]] நாகேந்திர சிங்** (*Nagendra Singh*)(18 மார்ச் 1914 - 11 டிசம்பர் 1988) என்பவர் இந்திய வழக்கறிஞர் மற்றும் நிர்வாகி ஆவார். இவர் 1985 முதல் 1988 வரை அனைத்துலக நீதிமன்றத்தின் தலைவராக இருந்தார். ஹேக்கில் உள்ள சர்வதேச நீதிமன்றத்தின் நீதிபதிகளாக இருந்த இந்தியாவிலிருந்து வந்த நான்கு நீதிபதிகளில் இவரும் ஒருவர். மற்றவர்கள் பெனகல் நரசிங் ராவ் (1952–1953), ஆர்.எஸ். பதக் (1989–1991) இந்தியாவின் 18வது தலைமை நீதிபதி தல்வீர் பண்டாரி (2012–), ஆவார்கள்.

## ஆரம்ப கால வாழ்க்கை
சிங் இந்தியாவின் துங்கர்பூர் மாநிலத்தில் பிஜயா சிங் மற்றும் தேவேந்திர குன்வர் சாஹிபாவின் மூன்றாவது மகனாகப் பிறந்தார். அஜ்மீரில் உள்ள மயோ கல்லூரியில் கல்வி பயின்றார். இவர் அரச ராஜபுத்திர குடும்பத்தைச் சேர்ந்தவர். இந்தியக் குடிமை சேவையில் சேருவதற்கு முன்பு கேம்பிரிட்ஜ் செயின்ட் ஜான்ஸ் கல்லூரியில் கல்வி பயின்றார்.

## தொழில்
இவர் இந்தியக் குடிமைச் சேவையில் சேர்ந்து  கிழக்கு மாநிலங்களுக்கான பிராந்திய ஆணையராகப் பணியாற்றினார். இந்திய அரசியலமைப்பு சபை உறுப்பினர், இந்தியாவின் பாதுகாப்பு அமைச்சின் இணை செயலாளர், போக்குவரத்து இயக்குநர் ஜெனரல் மற்றும் தகவல் மற்றும் ஒளிபரப்பு அமைச்சகத்தின் சிறப்புச் செயலாளராக பணியாற்றினார்.

1966 மற்றும் 1972 க்கு இடையில் சிங் இந்திய ஜனாதிபதியின் செயலாளராக இருந்தார். பின்னர் 1972 அக்டோபர் 1 முதல் 1973 பிப்ரவரி 6 வரை இந்தியாவின் தலைமைத் தேர்தல் ஆணையராக இருந்தார். 1966, 1969, மற்றும் 1975ஆம் ஆண்டுகளில், ஐக்கிய நாடுகள் பொதுச் சபையில் இந்தியாவின் பிரதிநிதியாக நியமிக்கப்பட்டு, 1967 முதல் 1972 வரை பகுதிநேர அடிப்படையில் ஐக்கிய நாடுகளின் சர்வதேச சட்ட ஆணையத்தில் பணியாற்றினார். சர்வதேச பார் அசோசியேஷனின் செயலாளராகவும் தேர்ந்தெடுக்கப்பட்டார். 1973ஆம் ஆண்டில், சர்வதேச நீதிமன்றத்தின் நீதிபதியாக ஹேக்கிற்குச் சென்றார். பிப்ரவரி 1985 முதல் பிப்ரவரி 1988 வரை பணியாற்றி, ஓய்வு பெற்றபோது அதன் தலைவராக இருந்தார். இவர் தொடர்ந்து ஹேக்கில் வசித்து வந்தார், 1988 டிசம்பரில் இறந்தார்.

## விருதுகள்
சிங்கிற்கு 1938இல் காமா விருது வழங்கப்பட்டது, 1973இல் இந்திய அரசு பத்ம விபூசண்விருதினை வழங்கியது.

## மேலும் காண்க

* ஐக்கிய நாடுகளின் பாதுகாப்பு கவுன்சில் தீர்மானம் 627

## மேற்கோள்கள்

பகுப்பு:ராஜஸ்தான் அரசியல்வாதிகள்
பகுப்பு:இந்தியத் தலைமை தேர்தல் ஆணையர்கள்
பகுப்பு:1988 இறப்புகள்
பகுப்பு:1914 பிறப்புகள்
மருத்துவத்தில் மக்னீசியம்

**மக்னீசியம் உப்புகள்** (*Magnesium salts*) பல்வேறு வகையான கலப்புகளில் உருவாக்கப்பட்டு  மருந்துகளாக கிடைக்கின்றன. மக்னீசியம் குறைபாடு, குறைந்த இரத்த மக்னீசியம், சூல்வலிப்பு போன்ற பல நோய்களுக்கான சிகிச்சையில்  மருந்துகளாக இவை பயன்படுத்தப்படுகின்றன.  மக்னீசியம் ஆரோக்கியத்திற்கு அவசியமான ஒரு முக்கியமான கனிமமாகும். 
 
பல்லுயிர்ச்சத்து உள்ளிட்ட துணை உணவு தயாரிப்புகளில்  வழக்கமாக குறைந்த அளவுகளில்  மக்னீசியம் தாது பொதுவாக சேர்க்கப்படுகிறது. குழம்பு நிலை மக்னீசியம் சில நேரங்களில் உறிஞ்சுதலுக்கு உதவுகிறது.

2017 ஆம் ஆண்டு அமெரிக்காவில் பரிந்துரைக்கப்பட்ட பொதுவான மருந்துகளில் மக்னீசியம் 171 ஆவது மருந்தாகும்.  மூன்று மில்லியனுக்கும் அதிகமான முறை அப்போது இவை பரிந்துரைக்கப்பட்டன. 

## மருத்துவப் பயன்
*முற்றிய ஆஸ்துமா போன்ற மூச்சுக் கோளாறு நோயாளிகளுக்கு பீட்டா-தசை சுருக்கி மற்றும் பித்தநீர் நரம்புக் கோளாறு முகவர்கள் கொடுத்து முயற்சித்தப் பின்னர் ஓர் மூச்சுக்குழாய் தளர்த்தியாக மக்னீசியம் உப்புகள் கொடுக்கப்படுகிறது.   
*கடுமையான ஆஸ்துமா அறிகுறிகளைக் குறைக்க மக்னீசியம் சல்பேட்டு கரைசல் தெளிக்கலாம் என்று சமீபத்திய ஆய்வுகள் தெரிவிக்கின்றன.  இச்  சிகிச்சையில் நரம்பு  வழியாக மக்னீசியம் சல்பேட்டு கரைசல் தெளிக்கப்பட்டு ஆஸ்துமா நோய் நிர்வகிக்கப்படுகிறது. 
## பக்க விளைவுகள்
வயிற்றுப் போக்கும் வயிற்று உபாதைகள் போன்றவை மக்னீசியம் உப்புகள் எடுத்துக் கொள்வதால் விளையும்  பொதுவான பக்கவிளைவுகளாகும். கால்சியம் பற்றாக்குறை நோய் ஏற்கனவே இருந்தால் மேலும் கால்சியக் குறைவு தோன்றும் 
## மிகையளவு மக்னீசியம்
சிறப்பு சூழ்நிலைகளில் மட்டுமே மக்னீசியத்தை மிகை மருந்தாக கொடுக்க முடியும். இதனால் வயிற்றுப்போக்கு,  குமட்டல், வாந்தி, இரத்த அழுத்தம் கடுமையாகக் குறைதல், குழப்பம், இதயத் துடிப்பு குறைதல், சுவாச முடக்கம்  ஆகிய பக்க விளைவுகள் ஏற்படலாம். மிகவும் கடுமையான சந்தர்ப்பங்களில், கோமா, இதய இரத்தக் குறைவு, இதயச் செயலிழப்பு மற்றும் இறப்பு போன்ற அபாயங்கள் ஏற்படும்.  

கால்சியம் குளுக்கோனேட்டைக் கொடுப்பதான் மூலம் மிகை மக்னீசியத்தின் பாதிப்புகளை எதிர்க்கலாம். 

## தயாரிப்பு வகை
நடைமுறையில் மக்னீசியம் ஓர் உப்பு வடிவத்தில் குளோரைடு அல்லது சல்பேட்டு போன்ற எதிர்-அயனிகளாக செயல்படும் பல எதிர்மின்மச் சேர்மங்களுடன் சேர்த்து வழங்கப்படுகிறது. ஆயினும்கூட மக்னீசியம் பொதுவாக ஒரு செயல்படும் கூறு என்றே கருதப்படுகிறது. பேரியம் குளோரைடு நச்சுக்கான  சிகிச்சையில் மட்டும் மக்னீசியம் சல்பேட்டு உப்பு பயன்படுத்தப்படுவது ஒரு  விதிவிலக்காகும். இங்கு சல்பேட்டு பேரியத்துடன் பிணைக்கப்பட்டு கரையாத பேரியம் சல்பேட்டை உருவாக்குகிறது.

மக்னீசியம் அஸ்பார்டேட்டு, குளோரைடு, லாக்டேட்டு, சிட்ரேட்டு மற்றும் கிளைசினேட்டு போன்றவை உடலில் கிடைக்கின்றன. ஒவ்வொன்றும் மக்னீசியத்தின் ஆக்சைடு வடிவத்தை விட 4 மடங்கு அதிகமான மக்னீசியத்தைக்  கொண்டுள்ளன. இவை விற்பனையில் இல்லாவிட்டாலும் ஒவ்வொன்றிலும் உள்ள மக்னீசியத்தின் அளவு  சமமானவை.  

## மேற்கோள்கள்

பகுப்பு:மக்னீசியம்
நீலம் சரண் கௌர்

**நீலம் சரண் கௌர்** (Neelum Saran Gour)  (பிறப்பு 12 அக்டோபர் 1955) 1990களின் முற்பகுதியில் வட இந்தியாவின் சிறு நகரங்களின் உலகத்தையும் அவற்றின் துடிப்பான தன்மையையும் கலாச்சார வரலாறுகளையும் சித்தரித்த ஒரு சிறப்பு வகை புனைகதைகளை பிரதிநிதித்துவப்படுத்தும் ஒரு பிரபலமான இந்திய ஆங்கில புனைகதை எழுத்தாளர் ஆவார். இவர் ஐந்து புதினங்கள், நான்கு சிறுகதைத் தொகுப்புகள் மற்றும் இலக்கியம் அல்லாத புனைகதைகளின் ஒரு படைப்பு ஆகியவற்றை எழுதியுள்ளார். இவர் தனது சொந்த ஊரான அலகாபாத் நகரத்தின் வரலாறு மற்றும் கலாச்சாரம் குறித்த ஒரு சித்திரத் தொகுப்பைத் வெளியிட்டுள்ளார். மேலும் தனது ஆரம்ப நூல்களில் ஒன்றை இந்திக்கு மொழிபெயர்த்துள்ளார். சமீபத்திய ஆண்டுகளில், இவர் வட இந்திய மையப்பகுதியிலிருந்து வெளிவரும் இந்திய ஆங்கில புனைகதைகளில் முன்னணி பயிற்சியாளர்களில் ஒருவராக அங்கீகரிக்கப்படுகிறார்.

## ஆரம்பகால வாழ்க்கையும்  கல்வியும்
அலகாபாத்தில் பிறந்த ஒரு பெங்காலி தாய்க்கும் இந்தித் தந்தைக்கும் மகளாகப் பிறந்தார். மேலும் தனது குழந்தை பருவத்தில் பல மொழிகள் மற்றும் கலாச்சார தாக்கங்களை வெளிப்படுத்தினார். ரோமன் கத்தோலிக்க கன்னியாஸ்திரிகளால் நடத்தப்படும் புனித மேரி கான்வென்ட் இன்டர் கல்லூரியில் படித்த இவர், 1970களின் ஆரம்பத்தில் அலகாபாத் பல்கலைக்கழகத்தில் வரலாறு, தத்துவம் மற்றும் ஆங்கில இலக்கியம் ஆகியவற்றைப் பயின்றார். ஒவ்வொரு கல்வியாண்டிலும் தொடர்ச்சியாக முதலிடம் வகித்த இவர் கல்வித் திறனுக்காக பத்து தங்கம் மற்றும் வெள்ளிப் பதக்கங்களை வென்றார். விரைவில் 1977 இல் அலகாபாத் பல்கலைக்கழகத்தில் ஆங்கிலத் துறையில் விரிவுரையாளராக நியமிக்கப்பட்டார். 1977 முதல் பல்கலைக்கழகத்தில் கற்பிக்க ஆரம்பித்த இவர் இப்போது ஆங்கில இலக்கியத்தில் பேராசிரியர் பதவியைப் பெற்றுள்ளார்.

## மேற்கோள்கள்

## வெளி இணைப்புகள்
* Neelum Saran Gour's website
* NDTV T.V Programme, Just Books covering ''Sikandar Chowk Park''

பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
பகுப்பு:1955 பிறப்புகள்
செழியன் ஹரிநிசாந்த்

**செழியன் ஹரிநிசாந்த்** (*Chezhian Harinishanth* பிறப்பு: ஆகஸ்ட் 16 , 1996) இந்தியத் துடுப்பாட்டக்காரர் ஆவார். இவர் 2018-19 ஆம் ஆண்டிற்கான சையது முஷ்டாக் அலி இருபது20 போட்டித் தொடர்களில் தமிழ்நாடு துடுப்பாட்ட அணிக்காக கலந்து கொண்டார். 2019-20ஆம் ஆண்டிற்கான விஜய் அசாரே தொடருக்காக செப்டம்பர் 24இல் பட்டியல் அ போட்டிகளில் அறிமுகமானார். 2019-20ஆம் ஆண்டிற்கான ரஞ்சி கோப்பைத் தொடருக்காக முதல் தரத் துடுப்பாட்டப் போட்டியில் அறிமுகமானார்.

2021ஆம் ஆண்டில் நடைபெற்ற சையது முஷ்டாக் அலி தொடரில் 41எனும் மட்டையாட்ட சராசரியோடு  246 ஓட்டங்களை எடுத்து அணியின் வெற்றிக்கு உதவினார். இவர் 2021 இந்தியன் பிரீமியர் லீக் தொடருக்காக சென்னை சூப்பர் கிங்ஸ் அணி நிர்வாகம் இவரை ஏலத்தில் எடுக்கப்பட்டார்.

## மேற்கோள்கள்

## வெளியிணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:தமிழ்நாடு துடுப்பாட்டக்காரர்கள்
ஜேசன் பேரன்தோர்ஃப்

**ஜேசன் பால் பேரன்தோர்ஃப்** (Jason Paul Behrendorff பிறப்பு: ஏப்ரல் 20, 1990) ஆத்திரேலியத் துடுப்பாட்ட அணி வீரர் ஆவார்.  தற்போது மேற்கு ஆஸ்திரேலியா மற்றும் பெர்த் ஸ்கார்ச்சர்ஸ் அணிகளுக்காக உள்ளூர்ப் போட்டிகளில் விளையாடி வருகிறார்.

## உள்ளூர்ப் போட்டிகள்
கேம்டன், நியூ சவுத் வேல்சில் பிறந்த இவர்    கான்பராவில் வளர்ந்தார்.  ஆஸ்திரேலிய தலைநகர் ஆள்புலத்திற்காக 17 மற்றும் 19 வயதிற்குட்பட்ட தொடரில் விளையாடினார். மேலும் 2009 இல் சுற்றுப்பயணம் செய்த நியூசிலாந்து அணிக்கு எதிரான போட்டியில் பிரதமரின் லெவன் அணி சார்பாக விளையாடினார்.

## சர்வதேச போட்டிகள்
ஆகஸ்ட் 2017 இல், இந்தியாவுக்கு எதிரான  இருபதுக்கு 20 சர்வதேச  அணியில் இவர் இடம் பெற்றார். இவர் அக்டோபர் 7, 2017 அன்று இந்தியாவுக்கு எதிராக ஆஸ்திரேலியாவுக்காக பன்னாட்டு இருபது20 போட்டியில் அறிமுகமானார்.

## ஐ.பி.எல்
2021 ஐபிஎல் பருவத்திற்காக ஜோஷ் ஹேசல்வுட்டிற்கு மாற்றாக  சென்னை சூப்பர் கிங்ஸால் ஒப்பந்தமானார்.

## தனிப்பட்ட வாழ்க்கை
ஏப்ரல் 2014 இல், மேற்கு ஆஸ்திரேலியாவின் பேர்த்தில் ஜுவெல்லே ஹாட் என்பவரை மணந்தார். அவரது தம்பி லூக் எறிபந்தாட்டத்தில் ஆஸ்திரேலியாவைப் பிரதிநிதித்துவப்படுத்தினார்.

## சான்றுகள்

 

## வெளி இணைப்புகள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1990 பிறப்புகள்
என். கோபாலசுவாமி

**என். கோபாலசுவாமி** (**N. Gopalaswami**) (பிறப்பு: 21 ஏப்ரல் 1944), 2006 முதல் 2009 முடிய 15வது இந்தியத் தலைமைத் தேர்தல் ஆணையர் பதவியிலும், 2004 முதல் 2006 முடிய இந்திய தேர்தல் ஆணையாளர் ஆகவும் பணியாற்றியவர். முன்னர் இவர் இந்திய ஆட்சிப் பணி அதிகாரியாக 1966 முதல் 2004 முடிய பணியாறினார்.

அரசுப் பணியிலிருந்து ஓய்வு பெற்ற கோபாலசுவாமி கலாசேத்திரா அறக்கட்டளையின் தலைவராக 2014 முதல் 20159 முடிய 5 ஆண்டுகள் பணியாற்றினார். தற்போது சென்னையில் உள்ள விவேகானந்தா கல்விச் சங்கத்தின் தலைவராக  உள்ளார். இந்திய அரசு 2015-இல் கோபாலசுவாமிக்கு பத்ம பூசண் விருது வழங்கியது.

## இதனையும் காண்க
* இந்தியத் தலைமைத் தேர்தல் ஆணையர்கள்
* இந்தியத் தேர்தல் ஆணையம்

## மேற்கோள்கள்

## வெளி இணைப்புகள்

* Chief Election Commissioner of India
* He lives by the give-nothing-take-nothing principle
* New article dated 30 June 2006 
* The Hindu&nbsp;– Saturday, 31 January 2009 - Chief Election Commissioner Gopalaswami ‘recommends’ removal of Navin Chawla-Suo motu act is constitutionally and democratically out of line, will damage institution -  N.Ram 
* N Gopalaswami's response to N. Ram and more&nbsp; Thursday, 12 February 2009 
* Exclusive podcast interview on his values, post retirement plans, etc

பகுப்பு:1944 பிறப்புகள்
பகுப்பு:இந்தியத் தலைமை தேர்தல் ஆணையர்கள்
பகுப்பு:பத்ம விபூசண் விருது பெற்ற தமிழர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:திருவாரூர் மாவட்ட மக்கள்
பிரசன்னா ஜி. கே.

**பிரசன்னா ஜி. கே.** (*Prasanna GK*) என்பவர் ஓர் இந்தியத் திரைப்படப் படத்தொகுப்பாளர் ஆவார். குறிப்பாக தமிழ்த் திரைப்படங்களில் பணிபுரிகிறார். திரைப்பட படத்தொகுப்பாளர்  ஏ. ஸ்ரீகர் பிரசாத்தின் உதவியாளராக இருந்தவர் ஆவார். இவரை  பாலாஜி மோகன் மாரி திரைப்படத்தில் அறிமுகப்படுத்தினார்.

## தொழில்
பிரசன்னா ஜி. கே   சென்னை கிறித்துவக் கல்லூரியில் இளங்கலை பட்டம் பெற்ற பின்னர், எல். வி. பிரசாத் திரைப்படம் மற்றும் தொலைக்காட்சி அகாதமியில் படத்தொகுப்பு மற்றும் ஒலி வடிவமைப்பில் பட்டயப் படிப்பை முடித்தார்.  பின்னர் படத்தொகுப்பாளர்கள் லியோ ஜான் பால் மற்றும் டி. எஸ். சுரேஷ் ஆகியோரிடம் பிரசன்னா உதவியாளராக இருந்தார். பின்னர் ஏ. ஸ்ரீகர் பிரசாத்திடம் உதவியாளராக இணைந்தார்.  ஆரம்பம், ஃபைண்டிங் ஃபன்னி, யான் போன்ற படங்களில் ஸ்ரீக்கர் பிரசாத்தின் உதவியாளராகப் பணியாற்றினார். பின்னர் பாலாஜி மோகனின் மாரி மூலம் இவர் படத்தொகுப்பாளராக அறிமுகமானார்.  தனுஷ் இயக்குநராகப் பணியாற்றிய பவர் பாண்டியைத் தவிர, தற்போது செல்வராகவன் நெஞ்சம் மறப்பதில்லை   மற்றும் மன்னவன் வந்தானடி ஆகிய படங்களில் பணியாற்றி வருகிறார்.

## திரைப்படவியல்

### படத் தொகுப்பு

## விருதுகள்

## மேற்கோள்கள்
 

## வெளி இணைப்புகள்

* 
* http://jolheji15.blogspot.com/2018/12/mera-life.html
* ஆனந்த விகடனில் ''பவர் பாண்டியேலே பால விசயங்கல்''
* http://jolheji15.blogspot.com/2018/12/mera-life.html

பகுப்பு:தமிழ்த் திரைப்படத் தொகுப்பாளர்கள்
பகுப்பு:தமிழ்நாட்டுத் திரைப்படத் தொகுப்பாளர்கள்
பகுப்பு:வாழும் மக்கள்
பகுப்பு:1985 பிறப்புகள்
மல கொழுப்பு சோதனை

மருத்துவத்தில், **மல கொழுப்பு சோதனை** (Fecal fat test) என்பது கொழுப்பு செரிமானத்தின் பின் உறிஞ்சப்படுவதில் குறை உள்ளதா எனக் கண்டறியும் சோதனையாகும். இத்தகைய குறைபாட்டினால் மலத்தில் கொழுப்புக்கு அதிகமாகக் காணப்படும் (கொழுப்புமலபேதி).

## பின்னணி
முன்சிறுகுடலில், உணவு கொழுப்பானது (முதன்மையாக ட்ரைகிளிசரைடுகள் ) கணைய லைபேசு போன்ற நொதிகளால் 1,2-டைஅசைல்கிளிசெரால் மற்றும் தனித்த கொழுப்பு அமிலங்களின் சிறிய மூலக்கூறுகளாகச் செரிக்கப்படுகின்றன. இவை சிறுகுடலின் நடுப்பகுதியின் சுவர் வழியாக உறிஞ்சப்படுகின்றன. உறிஞ்சப்பட்ட கொழுப்பானது வளர்சிதை மாற்றச் சுழற்சியிலும் மற்றும் அதிகப்படியான கொழுப்பு சேமிக்கவும் படுகிறது. கொழுப்பு மதிப்புமிக்க ஊட்டச்சத்து என்பதால், மனித மலத்தில் பொதுவாகச் செரிக்கப்படாத கொழுப்பு மிகக் குறைந்த அளவே காணப்படும். இருப்பினும், கணையம் மற்றும் இரைப்பைக் குழாயில் ஏற்படும் நோய்கள் காரணமாகக் கொழுப்பு உறிஞ்சப்படுவது தடைப்படுகிறது. 

கீழ்க்கண்ட நோய்கள் கொழுப்பு உறிஞ்சப்படுவதைப் பாதிக்கின்றன:

* நாள்பட்ட கணைய அழற்சி, சிஸ்டிக் பைப்ரோசிசு மற்றும் ஸ்வாச்மேன்-டயமண்ட் சிண்ட்ரோம் போன்ற நாளமில்லாச் சுரப்பியான, கணைய செயல்பாட்டின் கோளாறுகள் (இதனால் கணைய செரிமான நொதிகளின் குறைபாடு ஏற்படுகிறது
* குளூட்டன் ஒவ்வாமை (சிறு குடல் புறணி அழற்சியினால் சேதமடைவதால் கொழுப்பு உறிஞ்சப்படுவது மோசமாகப் பாதிக்கப்படுகிறது)
* குறுகிய குடல் நோய்க்குறி (இதில் சிறுகுடலின் பெரும்பகுதியை அறுவை சிகிச்சை மூலம் அகற்றப்படுகிறது. மீதமுள்ள பகுதியால் அனைத்து கொழுப்பையும் முழுமையாக உறிஞ்ச இயலாத நிலை).
* சிறிய குடல் பாக்டீரியா அதி வளர்ச்சி நோய்க்குறி

## நுண்ணோக்கி சோதனை
மல கொழுப்பு சோதனை எளிய முறையாகும். இதில் எடுக்கப்பட்ட மல மாதிரி மருத்துவமனையின் ஆய்வகத்திற்கு  நுண்ணோக்கி ஆய்விற்காகச் சமர்ப்பிக்கப்படுகிறது. மலமானது சூடான் III & சூடான் IV கொண்டு சாயமேற்றப்பட்டு நுண்ணோக்கியில் காணப்படுகிறது. நுண்ணோக்கியின் வழியே மல மாதிரியில் காணக்கூடிய கொழுப்பு ஓரளவு கொழுப்பு செரிமான குறைபாட்டு நோயினைக் குறிக்கிறது.

## அளவீட்டு முறை
இம்முறையில் மல கொழுப்பானது அளவிடப்படுகிறது. இந்த அளவீடானது வழக்கமாக மூன்று நாட்கள் செய்யப்படுகிறது. இதற்கு நோயாளி மலத்தினை ஒரு கலனில் சேகரிக்கின்றார்.

கலவை கருவிகளைப் பயன்படுத்தாமல், மலமானது நன்றாகக் கலக்கப்படுகிறது. நன்கு கலக்கப்பட்ட மலத்திலிருந்து ஒரு சிறிய மாதிரி சேகரிக்கப்படுகிறது. சேகரிக்கப்பட்ட மலத்தில் கரைப்பான்களைப் பயன்படுத்திக் கொழுப்பானது பிரித்தெடுக்கப்பட்டு சோப்பாக மாற்றப்பட்டு அளவிடப்படுகிறது.

பொதுவாக, ஒரு நாளைக்கு 100 கிராம் கொழுப்பை உட்கொள்ளும் ஒருவரின் உடலிலிருந்து 7 கிராம் வரை உறிஞ்சப்படாமல் வெளியேறும்.  இது வயிற்றுப்போக்கு நோயாளிகளுக்கு, வயிற்றுப்போக்கு கொழுப்பு உறிஞ்சுதலுக்கு இடையூறாக இருப்பதால், 12 கிராம் வரை கொழுப்பு உறிஞ்சப்படாமல் வெளியேறும்.

## மேற்கோள்கள்

பகுப்பு:இரையகக் குடலியவியல்
பகுப்பு:மருத்துவ அறிகுறிகள்
பகுப்பு:மருத்துவ சோதனைகள்
மாற்றுச் செவ்வியல் அளவையியல்

**மாற்றுச் செவ்வியல் அளவையியல்கள்** *(Non-classical logics)* (சிலவேளைகளில் **மாற்று அளவையியல்** *(Alternate logics)* )  என்பவை செவ்வியல் அள்வையியலுக்கு மாற்றாக அமையும் குறியீட்டு அளவையியல் முறைகளாகும். இவற்றில் முற்கூற்று அளவையியலும் பயனிலை அளவையியலும் அடங்கும். இவற்றை விரிவாக்கல், விலகுதல், வேறுபடுதல் போன்ற பலவழிகளில் உருவாக்கலம். இந்த மாற்றுவழிகளின் நோக்கம் அளவையியல் விளைவுசார் மாற்றுப் படிமங்களை உருவாக்கி மாற்று அளவையியல் உண்மைகளைக் கண்டறிதல் ஆகும்.

## மேற்கோள்கள்

## மேலும் படிக்க
* 
*  A revised version was published as 
*  Brief introduction to non-classical logics, with a primer on the classical one.
*  Chapters 7-16 cover the main non-classical logics of broad interest today.
*  Probably covers more logics than any of the other titles in this section; a large part of this 1500-page monograph is cross-sectional, comparing—as its title implies—the logical connectives in various logics; decidability and complexity aspects are generally omitted though.

## வெளி இணைப்புகள்
*Video of Graham Priest & Maureen Eckert on Deviant Logic 


பகுப்பு:அளவையியல் வரலாறு
பகுப்பு:அளவையியல்
பகுப்பு:மெய்யியல்சார் அளவையியல்
ஆர். வி. எஸ். பெரி சாஸ்திரி

**ஆர்.வி.எஸ். பெரி சாஸ்திரி** (*R.V.S. Peri Sastri*), இந்தியாவின் முன்னாள் தலைமைத் தேர்தல் ஆணையராக இருந்தார். இவர் இப்பதவியில் ஜனவரி 1, 1986 முதல் 1990 நவம்பர் 25 வரை பணியாற்றினார். 1989இல் நடைபெற்ற இந்தியப் பொதுத் தேர்தல்கள் இவரது ஆட்சிக் காலத்தில் நடைபெற்றது.

## கல்வி
பிப்ரவரி 1, 1929 அன்று ஆந்திராவின் பீமிலிபட்னத்தில் பிறந்த பெரி சாஸ்திரி சென்னைப் பல்கலைக்கழகத்தின் இணைவுக் கல்லூரியானது சென்னை கிறித்துவக் கல்லூரியில் ஆங்கிலத்தில் முதுகலைப் பட்டம் பெற்றார். அதன்பிறகு, தில்லி பல்கலைக்கழக சட்ட பீடத்தில் பி.சி.எல் பட்டம் பெறுவதற்கு முன்பு, மத்தியப் பிரதேசத்தில் உள்ள அனந்தபூர், ஆந்திரா மற்றும் ராய்ப்பூரில் சில காலம் கற்பித்தார். டெல்லியில் பி.சி.எல் மற்றும் எல்.எல்.எம். முடித்த அவர் முடித்த  பல்கலைக்கழகத்திலும் கற்பித்தார்.

## நீதித்துறை பணி
1956-57ஆம் ஆண்டில், இந்திய சட்ட ஆணையத்தில் இளைய சட்ட அதிகாரியாகச் சேர்ந்தார். பின்னர் இந்திய அரசாங்கத்தின் சட்ட அமைச்சகத்தில் பல்வேறு பதவிகளை வகித்தார். 1978இல் இந்திய அரசின் செயலாளர் பதவிக்கு உயர்ந்தார். பெரி சாஸ்திரி பல ஆண்டுகளாக இந்திய அரசின் முதன்மை சட்டமன்ற வரைவாளராக இருந்தார். இவர் இந்திய அரசியலமைப்பில் பல திருத்தங்களையும், 1950ஆம் ஆண்டின் இந்தியச் சாலை போக்குவரத்துக் கழகச் சட்டம், சர்க்கரை மேம்பாட்டு நிதிச் சட்டம், 1982 மற்றும் தில்லி விற்பனை வரிச் சட்டம், 1975 உள்ளிட்ட பல சகாப்த மசோதாக்களையும் வரைந்தார்.

## தேர்தல் ஆணையர் பணி
பெரி சாஸ்திரி தலைமைத் தேர்தல் ஆணையராக இருந்த காலத்தில், 1989 பொதுத் தேர்தலுக்கு முன்னதாக இரண்டு தேர்தல் ஆணையர்களை நியமிப்பதன் மூலம் ஆணையத்தைப் பல உறுப்பினர்கள் கொண்டதாக மாற்ற முதல் முயற்சி மேற்கொள்ளப்பட்டது. இம்முயற்சியானது பெரி சாஸ்திரியின் அதிகாரத்தினை குறைப்பதற்காகவும், அரசின் வேண்டுகோளை நிராகரித்து நேர்மையான அதிகாரி எனப்பெயர் பெற்றதற்கான சோதனை என முன்னாள் கம்ப்ரோலர் மற்றும் பொது தணிக்கையாளர்  சி.ஜி.சோமையா விமர்சித்தார். வி. பி. சிங் அமைச்சரவையில் சட்ட அமைச்சராக இருந்த தினேசு கோசுவாமியிடம் சில தேர்தல் சீர்திருத்தங்களை பெரி சாஸ்திரி பரிந்துரைத்திருந்தார். சாஸ்திரி தலைமைத் தேர்தல் ஆணையராக இருந்த காலத்தில் வாக்களிக்கும் வயது 18ஆகக் குறைக்கப்பட்டது. மேலும், மின்னணு வாக்குப்பதிவு இயந்திரங்களைப் பயன்படுத்துவதற்கான முதல் நடவடிக்கைகள் இவரது பதவிக் காலத்தில் தான் எடுக்கப்பட்டன.

## மேற்கோள்கள்

## வெளி இணைப்புகள்
* இந்தியாவின் முன்னாள் சி.இ.சி.க்களின் பட்டியல்

பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:இந்தியத் தலைமை தேர்தல் ஆணையர்கள்
அளவைநெறித் தொகை

***அளவைநெறித் தொகை*** *Organon* (Greek: Ὄργανον) என்பது அரிசுட்டாட்டிலின் அளவையியல் சார்ந்த நூல்களின் செந்தரத் திரட்டு ஆகும்.  *Organon* எனும் கிரேக்கப் பெயர் இவரது பெரிபேட்டட்டிகப் பள்ளியின் பின்னவர்களால் சூட்டப்ப்ட்டதாகும்.

## நூல்களின் அமைவு

இந்த நூல்களை தியோப்பிரேட்டசு திரட்டி காலவரியாக் அமைக்காமல் நன்கு கட்டமைந்த முறையில் ஒழுங்கு படுத்தினார். உண்மையில் அளவையியல் பாட் விரிவுரைகள் நிக்ழ்த்தவே இவை திட்டமிடப்பட்டுள்ளன.  இந்த ஏற்பாடு ஆந்திரோனிக்கசுவால் கிமு 40 இல் ஒழுங்குபடுத்தப் பட்ட்தாகும்.

## குறிப்புகள்

## மேற்கோள்கள்
 

; முதன்மைத் தகவல் வாயில்கள்

* .

* .

* .

* .

* .

* .

; ஆய்வுகள்

* Bocheński, I. M., 1951. *Ancient Formal Logic*. Amsterdam: North-Holland.
*Jan Łukasiewicz, 1951.  *Aristotle's Syllogistic, from the Standpoint of Modern Formal Logic*. Oxford: Clarendon Press.
* Lea, Jonathan 1980. *Aristotle and Logical Theory*, Cambridge: Cambridge University Press.
* Monteil, Jean-François *La transmission d’Aristote par les Arabes à la chrétienté occidentale: une trouvaille relative au De Interpretatione*, Revista Española de Filosofia Medieval 11: 181-195
* Monteil, Jean-François *Isidor Pollak et les deux traductions arabes différentes du De interpretatione d’Aristote*, Revue d’Études Anciennes 107: 29-46 (2005).
* Monteil, Jean-François *Une exception allemande: la traduction du De Interpretatione par le Professeur Gohlke: la note 10 sur les indéterminées d’Aristote*, Revues de Études Anciennes 103: 409-427 (2001).
* Parry and Hacker, 1991. *Aristotelian Logic*. Albany: State University of New York Press.
* Rose, Lynn E., 1968. *Aristotle's Syllogistic*. Springfield, Ill.: Clarence C. Thomas.
* Whitaker, C.W.A. 1996. *Aristotle's De interpretatione. Contradiction and Dialectic*, Oxford: Clarendon Press.
* Veatch, Henry B., 1969. *Two Logics: The Conflict between Classical and Neo-Analytic Philosophy.* Evanston: Northwestern University Press.

## வெளி இணைப்புகள்

* Aristotle: Logic entry by Louis Groarke in the Internet Encyclopedia of Philosophy.
* Turner, W., 1903.  'History of Philosophy'.  Ginn and Co, Boston.  All references in this article are to Chapter nine on 'Aristotle'.
* ''Aristotle Organon And Other Works'' e-book at archive.org.
* Interactive Syllogistic Machine for Aristotle's Logic, a web-based syllogistic machine for exploring fallacies, figures, terms, and modes of syllogisms.


பகுப்பு:அளவையியல் வரலாறு
பகுப்பு:அளவையியல் இலக்கியம்
பகுப்பு:மரபு அளவையியல்
பகுப்பு:அரிசுட்டாட்டிலின் மெய்யியல்
கிபு அருவி

**கிபு அருவி** (Kipu Falls)  என்பது ஹவாயில் கிழக்கு காவையில் உள்ள ஒரு அருவி ஆகும். 

ஐந்து வருட கால இடைவெளியில் ஐந்து பேர் நீரில் மூழ்கி இறந்தது, மற்றும் பல விபத்தினால் ஏற்பட்ட காயங்கள் காரணமாக கிபு அருவி ஒரு ஆபத்தான நற்பெயரைக் கொண்டுள்ளது. அடிக்கடி நிகழும் நீரில் மூழ்கி இறப்புகளின் காரணமாக, அருவி அமைந்துள்ள நிலத்தை சொந்தமாகக் கொண்ட க்ரோவ் ஃபார்ம்ஸ் நிறுவனம், அணுகல் பாதையைத் தடுக்க முடிவு செய்தது. சட்டபூர்வமான ஒரு பார்வையில், இந்த அருவி உண்மையில் பொதுமக்களின் பயன்பாட்டிற்கு திறந்திருக்கப்படவில்லை.  வழிகாட்டி புத்தகங்கள் இந்த அருவியின் இருப்பிடத்தை விளம்பரப்படுத்தத் தொடங்கிய பின்னர் விபத்துகளின் மூலமான காயங்கள் அதிகமாகிவிட்டன.  

*ரைடர்ஸ் ஆஃப் தி லாஸ்ட் ஆர்க்கின்* அறிமுகக் காட்சியின் படப்பிடிப்பின் அமைவிடமாகவும் கிபு அருவி பரவலாக அறியப்படுகிறது.

## மேற்கோள்கள்

பகுப்பு:ஹவாய்
பகுப்பு:அருவிகள்
ஜேம்ஸ் பிரின்ஸ்செப்

**ஜேம்ஸ் பிரின்ஸ்செப்** (**James Prinsep**) (20 ஆகஸ்டு 1799 – 22 ஏப்ரல் 1840) ஆங்கிலேயே மொழி மற்றும் கீழ்திசை இயல் மற்றும் தொல்பொருள் அறிஞரும் ஆவார். இவர் வங்காள ஆசியச் சமூக நிறுவன இதழாசிரியராகப் பணியாற்றிய்வர். பண்டைய இந்தியாவில் புழக்கத்தில் இருந்த கரோஷ்டி எழுத்துமுறை மற்றும் பிராமி எழுத்துமுறை கல்வெட்டுக்களை படிப்பதில் தேர்ச்சி பெற்றவர். உலோகவியல் மற்றும் நாணயவியல் துறைகளில் தேர்ச்சி பெற்ற ஜேம்ஸ் பிரின்ஸ்செப் வாரணாசியில் உள்ள நாணயச்சாலையின் தலைவராக பணியாற்றியவர்.

 


File:James Prinsep.jpg|thumb|upright|இளமையில் ஜேம்ஸ் பிரின்ஸ்செப், ஓவியம் வரைந்தவர் அவரது சகோதரி எமிலி 
File:Calcutta, Prinsep's Ghat.JPG|thumb|பிரின்ஸ்செப் நினைவு வளாகம், கொல்கத்தா
File:JamesPrinsep.jpg|right|thumb|கோஸ்வொர்த் வரைந்த ஜேம்ஸ் பிரின்ஸ்செப்பின் ஓவியம், 1838
File:Illustration by James Prinsep 1831.jpg|thumb|ஜேம்ஸ் பிரின்ஸ்செப் வரைந்த வாரணாசியின் பூரணக் கோயிலின் சித்திரம், 1835 
File:Kupuldhara Tulao, Benares, 1834.jpg|thumb|ஜேம்ஸ் பிரின்ஸ்செப் வரைந்த வாரணாசியின் ஒரு படித்துறை, 1834


## இதனையும் காண்க
* வில்லியம் ஜோன்ஸ்
* அலெக்சாண்டர் கன்னிங்காம்

## மேற்கோள்கள்

## உசாத்துணை
* 
* Kejariwal, O. P. (1993), *The Prinseps of India: A Personal Quest*. *The Indian Archives*, 42 (1-2)
* Allbrook, Malcolm (2008), *[https://research-repository.griffith.edu.au/bitstream/handle/10072/366264/Allbrook_2009_02Thesis.pdf?sequence=1 'Imperial Family': The Prinseps, Empire and Colonial Government in India and Australia]*, Ph.D. thesis, Griffith University, Australia.
* James Prinsep and O. P. Kejariwal (2009), * "Benares Illustrated" and "James Prinsep and Benares" *, Pilgrims Publishing, .

## வெளி இணைப்புகள்

* "James Prinsep" entry in Encyclopædia Britannica
* Thomas, Edward, editor (1858) *Essays On Indian Antiquities, Historic, Numismatic, And Palæographic, Of The Late James Prinsep, F.R.S., Secretary To The Asiatic Society Of Bengal; To Which Are Added His Useful Tables, Illustrative Of Indian History, Chronology, Modern Coinages, Weights, Measures, Etc.* Volume 1 Volume 2

பகுப்பு:பிரித்தானிய மொழியியலாளர்கள்
பகுப்பு:பிரித்தானிய இந்தியவியலாளர்கள்
பகுப்பு:ஆங்கிலேய எழுத்தாளர்கள்
கிட்டுவாரி

**கிட்டுவாரி** அல்லது **கத்துவாரி** என்பது இந்தியாவின் சம்மு-காசுமீரில் உள்ள கிட்டுவார்  பள்ளத்தாக்கில் பேசப்படும் காசுமீரமொழியின் மிகவும் தனித்துவமானதும்  பழமைமரபான பேச்சுவழக்கு  உடையதுமான ஒரு மொழி ஆகும் சியார்ச்சு ஆபிரகாம் கிரியர்சன் போன்ற அறிஞர்களால் கிட்டவாரி மொழி காசுமீர மொழியின்  பேச்சுவழக்கு என வகைப்படுத்தப்பட்டுள்ளது. இது காசுமீர் பள்ளத்தாக்கிற்கு வெளியே பேசப்படும் இரண்டு முக்கிய காசுமீர பேச்சுவழக்குகளில் ஒன்றாகும் (மற்றொன்று பொகுலி, ஒருவேளை இது ஒரு மேற்கு பகாரி மொழியாக இருக்கலாம்).. 

கிரியர்சன், தனது மொழியியல் கணக்கெடுப்பில், கிட்டுவாரியைக் காசுமீரிய மொழியின்  வேறுபட்ட ஒரு வகையான மொழியாக வகைப்படுத்தினார், இது அண்டைப் பகுதி மொழிகளாகிய பஞ்சாபி,  பகாரி ஆகியவற்றால் ஆழமாக தாக்கம் பெறப்பட்டது.  கிட்டுவாரி மொழியானது காசுமீர மொழியின் மற்ற கிளை மொழிகளைக்காட்டிலும் பழமைய மரபுகளைக் காத்திருக்கும் மொழி  என்று கிரியர்சன் குறித்திருந்தார். இதற்குச் சான்றாக எழுவாய் மாற்றுப்பெயரீட்டுச் சொல்லாக து என்றிருப்பதையும் நிகழ்கால partciple ‘அன்’ இருப்பதையும் குறிப்பிட்டார். இவை பொதுச்சீர் காசுமீர மொழியில் மறைந்துவிட்டன.  கிட்டுவாரி மொழியின் ஒரு சொற்பட்டியலும் தொடக்கநிலை இலக்கண வரைவுகளை வடக்கு இமயமலையின் மொழிகள் என்னும் படைப்பில் தொகுக்கப்பட்டன 

1911 ஆம் ஆண்டு இந்திய மக்கள் தொகை கணக்கெடுப்பில் கிட்டுவாரி பேசிய 7,464 பேர் பதிவு செய்தனர்.

## எழுத்து
கிட்டுவாரி மொழியை எழுத தக்கிரியின் ஒரு தனித்துவமான மாறுபாடு பயன்படுத்தப்படுகிறது என்று கிரியர்சன் குறிப்பிடுகிறார்; அத்துடன் நிலையான எழுத்துக்கூட்டலஅல்லது நிலையான எழுத்துவடிவம் இருப்பதாகத் தெரியவில்லை.

## அடிக்குறிப்புகளும் மேற்கோள்களும்


பகுப்பு:கிஷ்துவார் மாவட்டம்
பகுப்பு:இந்திய மொழிகள்
பினாக்கியோ (திரைப்படம்)

***பினாக்கியோ (ஆங்கிலம்: Pinocchio)*** 2019 ஆம் ஆண்டில் வெளிவந்த ஒரு இத்தாலிய கனவுருப்புனைவுத் திரைப்படம் ஆகும். இத்திரைப்படம் மட்டேயோ கார்ரோன் ஆல் எழுதி இயக்கி தயாரிக்கப்பட்டுள்ளது. ரொபேர்டோ பெனினி, பெடெரிகொ லெலாபி, ரக்கோ பபலியோ, மஸ்சிமோ செச்சிரினி, மரீன் வக்த், மற்றும் கிகி புரோலெட்டி ஆகியோர் நடித்துள்ளனர்.

இத்திரைப்படம் 19 திசம்பர் 2019 அன்று இத்தாலியில் வெளியானது. இங்கிலாந்து மற்றும் ஐயர்லாந்தில் 14 ஆகத்து 2020 அன்று வெளியிடப்பட்டது.

இத்திரைப்படம் விமர்சகர்களிடம் பெரிதும் நல்ல வெரவேற்பினைப் பெற்றுள்ளது. 2020 டேவிட் டி டானடெல்லோ விருதுகள் விழாவில் 15 பரிந்துரைகளை பெற்றது, ஐந்தினை வென்றது. ஒன்பது நாஸ்ட்ரோ டி அர்ஜெண்டோ விருதுகளுக்கு பரிந்துரைக்கப்பட்டு ஆறினை வென்றது. 93ஆவது அகாதமி விருதுகளில் மொத்தம் இரண்டு விருதுகளிற்கு பரிந்துரைக்கப்பட்டுள்ளது. குறிப்பாக சிறந்த உடை அமைப்பு மற்றும் சிறந்த ஒப்பனை விருதுகளுக்கு.

## குறிப்புகள்

## மேற்கோள்கள்

## வெளியிணைப்புகள்
* 

பகுப்பு:இத்தாலியத் திரைப்படங்கள்
பகுப்பு:2019 திரைப்படங்கள்
பகுப்பு:இத்தாலியில் படமாக்கப்பட்ட திரைப்படங்கள்
நெல்சன் அருவி

**நெல்சன் அருவி** (*Nelson Falls*), என்பது அடுக்கு அருவி ஆகும். இது ஆஸ்திரேலியாவின் டாஸ்மேனியாவின் மேற்கு கடற்கரை பிராந்தியத்தில் உள்ளது. ஐக்கிய நாடுகள், கல்வி, அறிவியல், பண்பாட்டு நிறுவன (யுனெஸ்கோ) உலகப் பாரம்பரியக் களம் எனப் பட்டியலிடப்பட்ட டாஸ்மேனிய வனப்பகுதியில் அமைந்துள்ளது.

## அமைவிடம் மற்றும் அம்சங்கள்
நெல்சன் நீர்வீழ்ச்சி பிராங்க்ளின்-கோர்டன் காட்டு நதிகள் தேசிய பூங்காவில் அமைந்துள்ளது. இது குயின்சுடவுண்லிருந்து  தொலைவில் மேற்கில், லைல் நெடுஞ்சாலை வழியாக நெல்சன் பள்ளத்தாக்கினை அடையலாம். இந்த அருவி பர்பரி ஏரியில் கலக்கும் நெல்சன் ஆற்றில் உள்ளது இந்த அருவி. நெல்சன் ஆறு சுமார் சுமார்  உயரமுடையது. 

## மேற்கோள்கள்

பகுப்பு:தாசுமேனிய அருவிகள்
பகுப்பு:Coordinates on Wikidata
யுண்டன் அருவி

**யுண்டன் அருவி** (*Yuntan Waterfall*)() என்பது தைவானின், சியாயி கவுண்டி பகுதியில் மெய்ச்சான் நகரத்தில் உள்ள அருவியாகும். 

## புவியியல்
இந்த நீர்வீழ்ச்சி கிளவுட் ஏரிக்கு நீரை வழங்குகிறது. சுமார் 35 மீட்டர் உயரத்தில் உள்ளது.

## போக்குவரத்து
அலிஷன் வன இரயில்வேயின் ஜியாலிப்பிங் நிலையத்திற்குக் கிழக்கே நடந்து செல்லும் தூரத்தில் இந்த நீர்வீழ்ச்சி அமைந்துள்ளது.

## மேற்கோள்கள்

பகுப்பு:Coordinates on Wikidata
வலஞ்சங்னம் அருவி

கேரள மாநிலத்தின் இடுக்கி மாவட்டத்தில் குட்டிக்கானத்தில் அமைந்துள்ள ஒரு அழகிய நீர்வீழ்ச்சி, **வலஞ்சங்னம் அருவி**யாகும் (*Valanjanganam falls*). இது *நின்னுமுல்லிபாரா* என்றும் அழைக்கப்படுகிறது. இது கோட்டயம் - குமிளி மாநில நெடுஞ்சாலையில் குட்டிக்கானத்திலிருந்து 4 கி.மீ. தொலைவில் உள்ளது.

## மேலும் காண்க

* குட்டிக்கானம்
* பீர்மேடு

## மேற்கோள்கள்

பகுப்பு:இடுக்கி மாவட்டத்திலுள்ள அருவிகள்
பகுப்பு:Coordinates on Wikidata
இரட்டை அருவி (பிரிட்டிசு கொலம்பியா)

thumb|200x200px|<center> இரட்டை நீர்வீழ்ச்சி</center>
கனடாவின் பிரிட்டிசு கொலம்பியாவில் உள்ள ஒரு நீர்வீழ்ச்சி **இரட்டை அருவி** (*Twin Falls*) ஆகும். இது 590 அடி உயரத்தில் உள்ளது. யோஹோ தேசிய பூங்காவில் இந்நீர்வீழ்ச்சி அமைந்துள்ளது.

## மேற்கோள்கள்

பகுப்பு:அருவிகள்
எலினா அருவி

**எலினா அருவி** (*Helena Falls*) என்பது நியூசிலாந்தின் பியார்ட்லேண்ட் தேசிய பூங்காவில் உள்ள ஒரு நீர்வீழ்ச்சியாகும். சாலை முனையிலிருந்து சந்தேகத்திற்குரிய ஒலி வரும் ஒரு நடை பாதை முடிவானது நீர்வீழ்ச்சியின் அடிவாரத்திற்குச் செல்கிறது. இப்பகுதிக்கு ஹெலன் ஃபெல்ஸ் (1882-1914) எனப் பெயரிடப்பட்டுள்ளது.

## கேலரி

படிமம்:Helena Falls.jpg|எலினா நீர்வீழ்ச்சி


## மேற்கோள்கள்

பகுப்பு:Coordinates on Wikidata
பகுப்பு:நியூசிலாந்து அருவிகள்
இரட்டை அருவி (வடக்கு பிராந்தியம்)

**இரட்டை அருவி** (*Twin Falls*)(குண்ட்ஜெய்மி : ***குங்க்குர்டுல்***) என்பது தெற்கு அலிகேட்டர் ஆற்றின் ஒரு அடுக்கு நீர்வீழ்ச்சியாகும்.. தெற்கு அலிகேட்டர் ஆறு யுனெஸ்கோ உலக பாரம்பரிய களமான ஆர்ன்ஹெம் நிலப்பரப்புக்கு மேலே பாய்கிறது. ஆர்ன்ஹெம் நிலப்பரப்பு ஆத்திரேலியாவின் வடக்கு பிராந்தியத்தில் பட்டியலிடப்பட்ட காடு தேசிய பூங்கா அமைந்துள்ளது. 1980 ஆம் ஆண்டில், இரட்டை நீர்வீழ்ச்சி பகுதி தேசிய தோட்டத்தின் செயல்படாத பதிவேட்டில் பட்டியலிடப்பட்டது.

## அமைவிடம் மற்றும் அம்சங்கள்
41 முதல் 51 மீட்டர் உயரத்திலிருந்து விழும் அருவி கடல் மட்டத்திலிருந்து 158 மீட்டர் உயரத்தில் உள்ளது. இந்த நீர்வீழ்ச்சி தேசிய பூங்காவின் கிழக்கு எல்லைக்கு அருகிலும் ஜாபிருவிலிருந்து  தெற்கில் அமைந்துள்ளது. இந்த நீர்வீழ்ச்சியை நான்கு சக்கர வாகனத்தில்  காடு நெடுஞ்சாலையிலிருந்து மற்றும் ஜிம் ஜிம் நீர்வீழ்ச்சிக்கு அருகில்.

ஆத்திரேலியாவைச் சுற்றுலாத் தலமாக ஊக்குவிப்பதற்காக ஆத்திரேலிய *டிராவலர்* பத்திரிகை 2012 இல் தேர்ந்தெடுக்கப்பட்ட முன்னணி நூறு படங்களுக்குள் இந்நீர்வீழ்ச்சி படமும் இடம்பெற்றிருந்தது.

நீர்வீழ்ச்சியை ஒட்டியுள்ள பகுதிகளில் சுற்றுலாப் பயணிகளுக்காக வாகன நிறுத்துமிடம், சுற்றுலா பகுதி, பொது கழிப்பறைகள் மற்றும் நிழலாடிய பகுதிகள் உள்ளன.

## மேற்கோள்கள்

## வெளி இணைப்புகள்

* 
* 
பகுப்பு:Coordinates on Wikidata
பகுப்பு:ஆஸ்திரேலிய அருவிகள்
இரட்டை அருவி (ஓரிகான்)

**இரட்டை அருவி** (*Twin Falls -Oregon*) என்பது அமெரிக்க மாநிலமான ஓரிகானில் உள்ள மரியன் கவுண்டியில் சேலம் நகரின் கிழக்கு முனையில் உள்ள சில்வர் அருவி மாநிலப் பூங்காவில் அமைந்துள்ள ஒரு நீர்வீழ்ச்சி ஆகும். இது மவுண்ட் ஹூட் தேசிய வனப்பகுதி மத்திய சாண்டியம் வனப்பகுதியைச் சந்திக்கும் மேற்கு அடிவாரத்தில் அமைந்துள்ளது. தென் நீர்வீழ்ச்சி, டிரேக் நீர்வீழ்ச்சி, லோயர் சவுத் நீர்வீழ்ச்சி மற்றும் குளிர்கால நீர்வீழ்ச்சி போன்ற பல முக்கிய நீர்வீழ்ச்சிகள் இந்தப் பூங்காவில் அமைந்துள்ளன.

## அமைவிடம்
சில்வர் க்ரீக்கின் நார்த் ஃபோர்க்கின் போக்கில் இரட்டை நீர்வீழ்ச்சி உருவாகியுள்ளது. இது பத்து நீர்வீழ்ச்சியின் சில்வர் அருவி மாநிலப் பூங்கா டிரெயிலின் கிழக்குப் பகுதியில் அமைந்துள்ளது. கனியன் டிரெயில் வழியாக நார்த் ஃபால்ஸ் டிரெயில் நோக்கி, மத்திய வடக்கு நீர்வீழ்ச்சி கால் மைல் தூரத்தில் உள்ளது. வசந்த காலத்தில் அது இரண்டு பிரிவுகளாகப் பிரிந்ததால் இதற்கு இரட்டை அருவி எனப் பெயர் வந்தது.

## விளக்கம்
இரட்டை நீர்வீழ்ச்சி பத்து நீர்வீழ்ச்சியின் பாதையில் மூன்றாவது சிறிய அருவியாகும். இதனை கனியன் தடத்தின் அதிகாரப்பூர்வ பார்வையிலிருந்து முழுமையாகப் பார்க்க முடியாது. நீர்வீழ்ச்சி ஒரு கோண பசால்ட் லெட்ஜ் மீது இரண்டு பகுதிகளாக விழுகிறது. இந்த அருவி  திரைச்சீலைகளைப் போன்றது. இரண்டில் தூரத்தில் உள்ள ஒன்று கோடையில் வற்றி அருகிலுள்ள குன்றின் மீது மட்டும் பாய்வதால் இதனைக் காண்பது சாத்தியமற்றது.

## மேற்கோள்கள்

பகுப்பு:Coordinates on Wikidata
பகுப்பு:அருவிகள்
ச. யா. குரேசி

**சகாபுதீன் யாகூப் குரேசி** (*Shahabuddin Yaqoob Quraishi*)(பிறப்பு ஜூன் 1947 11) இந்திய குடைமைப் பணி அதிகாரி மற்றும் 17வது இந்தியத்தலைமைத் தேர்தல் ஆணையர் ஆவார். இவர் ஜூலை 30, 2010 அன்று நவீன் சாவ்லா ஓய்விற்குப் பின் இப்பதவியில் நியமிக்கப்பட்டார். முன்னதாக குரேசி இளைஞர் விவகாரங்கள் மற்றும் விளையாட்டு அமைச்சகத்தில் செயலாளராகவும் பணியாற்றியுள்ளார்.

## தொழில்
குரோசி இந்திய ஆட்சிப் பணிக்கு 1971ஆம் ஆண்டு தேர்வான அரியானா அதிகாரி ஆவார். இவர் தொடர்பு மற்றும் சமூக சந்தைப்படுத்தலில் முனைவர் பட்டமும் பெற்றிருந்தார். குரைசி, இந்தியாவின் முதல் முஸ்லீம் தலைமைத் தேர்தல் ஆணையாளர் ஆவார். ஆனால் இவர் 10 ஜூன் 2012 அன்று பதவியிலிருந்து விலகினார்.

## நூல்கள்
குரைசி 'ஒரு ஆவணமற்ற அதிசயம் - சிறந்த இந்தியத் தேர்தலை உருவாக்குதல்' என்ற தலைப்பில் புத்தகம் ஒன்றை எழுதியுள்ளார். இந்தியத் தேர்தலின் மகத்துவத்தையும் சிக்கலையும் விவரிக்கும் ஒரு புத்தகம் இதுவாகும். பழைய தில்லி-வாழ்க்கை மரபுகள் பாரம்பரிய நகரம் மற்றும் அதன் சமூக மற்றும் கலாச்சார வாழ்க்கை குறித்த  அட்டவணை புத்தகத்தினையும் எழுதியுள்ளார்.

## விருதும் கவுரமும்
2011இல் 100 சக்திவாய்ந்த இந்தியர்கள் பட்டியலில் குரைசியின் பெயரை *[[இந்தியன் எக்ஸ்பிரஸ்]]* பத்திரிக்கை பட்டியலிட்டது. இவரது பெயர் மீண்டும் 2012 ஆண்டிலும் பட்டியலிடப்பட்டது.

இவர் இப்போது தில்லி பல்கலைக்கழகத்தின்புதுமைத் தொகுப்பு மையத்தில் கற்பித்தல் மற்றும் வழிகாட்டுதல் மூலம் கல்வியாளர்களுடன் தனது பணியினைத் தொடர்கிறார். இவர் சர்வதேச தேர்தல் ஆலோசனைக் குழுவின் உறுப்பினராகவும் உள்ளார்.

முனைவர் ச. யா. குரைசிக்கு 2016 மே மாதம் இங்கிலாந்தின், இந்தியத் தேசிய மாணவர் சங்கத்தின் கவுரவ விருது வழங்கப்பட்டது. இந்த விருதினை முதலில் பெற்ற சபனா ஆசுமி மற்றும் ஜாவேத் அக்தர் ஆகியோருடன் இவரும் இணைந்தார்.

## கருத்துக்கள்
சிஎன்என்-ஐ.பி.என் என்ற தொலைக்காட்சி அலைவரிசையில் *பிசாசின் வழக்கறிஞர்* நிகழ்ச்சியான கரண் தாபாரில் கேள்வி ஒன்றுக்குப் பதிலளித்தபோது, அண்ணா அசாரே கூறிய *திரும்ப அழைத்தல்* மற்றும் *நிராகரிக்கும் உரிமை* என்ற கருத்துக்களை எதிர்த்து இந்தியாவில் இது சாத்தியமில்லை எனக் கூறினார். இருப்பினும், பின்னர் ஒரு தொலைக்காட்சி நேர்காணலில் தேர்வான சட்டமன்ற/நாடாளுமன்ற உறுப்பினரை நிராகரிக்கும் உரிமையைப் பரிசீலிக்க முடியும் என்று கூறினார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:இந்தியத் தலைமை தேர்தல் ஆணையர்கள்
பகுப்பு:இந்திய முஸ்லிம்கள்
பகுப்பு:வாழும் மக்கள்
பகுப்பு:1947 பிறப்புகள்
மொக்காவு அருவி

**மொக்காவு அருவி** (Mokau Falls) என்பது ஒரு அடுக்கு அருவியாகும். இது நியூசிலாந்தில் உள்ள வைகரெமொனா ஏரியின் நீர்வரத்து பகுதியான மொக்காவு தலைப்பகுதியில் அமைந்துள்ளது.  இந்த அருவி ரோட்டோருவாவிலிருந்து 40 கிலோமீட்டர் தொலைவில் உள்ளது. நேப்பியரில் இருந்து 30 கிலோமீட்டர் தொலைவில் உள்ளது.

## மேற்கோள்கள்

பகுப்பு:நியூசிலாந்து அருவிகள்
கபச்சிரா அருவி

**கபச்சிரா அருவி** (*Kapachira Falls*) மலாவியில் உள்ள நீர்வீழ்ச்சியாகும். இது சைர் ஆற்றின் தாழ் பகுதியில் சிக்வானா நகருக்கு அருகில் மஜீதி வனவிலங்கு காப்பகத்தில் உள்ளது. இந்த அருவியின் மேற்பகுதியில் கபச்சிரா நீர் மின்நிலையம் கட்டப்பட்டுள்ளது.

இந்த நீர்வீழ்ச்சி டேவிட் லிவிங்ஸ்ட்டனின் 1859 ஜாம்பேஸி பயணம் ஷைரைத் தொடரவிடாமல் தடுத்தது. இவரது அணியின் பல உறுப்பினர்கள் நோயால் இறந்தனர். இறந்தவர்களின் உடல் இப்பகுதியில் அடக்கம் செய்யப்பட்டது.

## மேற்கோள்கள்

பகுப்பு:Coordinates on Wikidata
பகுப்பு:அருவிகள்
திப் அருவி

**திப் அருவி** (*Dip Falls*), என்பது திப் ஆற்றில் க்யூபிக்- பாசால்ட்  பாறைகள் மீது உள்ள அடுக்கு நீர்வீழ்ச்சி ஆகும். இது ஆத்திரேலியாவின் தசுமேனியாவின் வடமேற்கு பிராந்தியத்தில் உள்ள மவ்பன்னாவில் அமைந்துள்ளது.

## அமைவிடம் மற்றும் அம்சங்கள்
இடது|thumb| 2019 குளிர்காலத்தில் திப் நீர்வீழ்ச்சி
இந்த நீர்வீழ்ச்சி திப் சரக பிராந்திய பாதுகாப்பு பகுதியில் கடல் மட்டத்திலிருந்து   உயரத்தில்  உயரமுடையதாக உள்ளது. பாஸ் நெடுஞ்சாலையில், இசுடான்லிக்கு தென்கிழக்கில் சுமார்  தொலைவில் சிஸ்டர் கடற்கரை கிரமத்திற்கு அருகிலுள்ளது.

## மேற்கோள்கள்

பகுப்பு:தாசுமேனிய அருவிகள்
பகுப்பு:Coordinates on Wikidata
ஹம்போல்ட் அருவி

**ஹம்போல்ட் அருவி**

**ஹம்போல்ட் அருவி** (*Humboldt Falls*) என்பது நியூசிலாந்தின் பியார்ட்லேண்ட் மாவட்டத்தில் ஹோலிஃபோர்ட் பள்ளத்தாக்கில் அமைந்துள்ள அருவி ஆகும். இது 275 மீட்டர் உயரத்தில் மூன்று அடுக்குகளாக விழுகிறது. மூன்று அடுக்குகளில் உயரமானது 134 மீட்டர் உயரம் உடைய அடுக்காகும். 

## பயணப்பாதை
ஹம்போல்ட் நீர்வீழ்ச்சி செல்லும் பாதையானது ஹோலிஃபோர்ட் சாலையிலிருந்து தொடங்குகிறது. ஹோலிஃபோர்ட் சாலைக்குச் செல்ல, மில்ஃபோர்ட் சாலையிலிருந்து திரும்ப வேண்டும். நீர்வீழ்ச்சியிலிருந்து திரும்பிச் செல்லும் பாதையின் பயண காலம் சுமார் அரை மணி நேரம், இந்த பாதை 600 மீ நீளம் கொண்டது. எளிதாகப் பயணம் மேற்கொள்ள இந்தப் பாதை நன்றாகத் தரப்படுத்தப்பட்டுள்ளது.

## மேற்கோள்கள்

பகுப்பு:நியூசிலாந்து அருவிகள்
ஏரி பந்து

வலது|thumb| மங்கோலியாவின் அர்ஹங்கே, ஏகி ஏரியின் தெற்கு கரையில் ஏரி பந்து
**ஏரி பந்து** (*Lake ball*)**(அலைப் பந்து**, **கடற்கரை பந்து** அல்லது **கசிவு பந்து** என்றும் அழைக்கப்படுகிறது) என்பது கடல் கடற்கரை ஓரங்களில் காணப்படும் குப்பைகள். இது அலை இயக்கங்கள் கொண்ட பெரிய ஏரிகளிலும் காணப்படுகிறது. அலைகளின் உருளும் இயக்கத்தினால் தண்ணீரில் மிதக்கும் குப்பைகள் சேகரிக்கப்பட்டு இறுதியில் ஒரு பெரிய பந்தாக உருவாகிறது. இப்பந்தில் சேரும் குப்பை பொருட்கள் ஆண்டுக்கு ஆண்டு இருப்பிடத்திற்கு இருப்பிடம் அலையின் இயக்கத்தின் அடிப்படையிலும் மாறுபடும்.

ஏரி பந்துகளைப் பற்றிய ஆரம்பக்கால குறிப்பு வால்டனுடையது. இதில் இவர்:
அங்கு, நான் பார்த்த ஏரி பந்தானது: கணிசமான அளவுகளில், நன்றாகப் புல் அல்லது வேர்களால் ஆனது, குழாய் வொர்ட்டின் அரை அங்குலத்திலிருந்து நான்கு அங்குல விட்டம் வரை, மற்றும் முழுமையான கோள வடிவத்தைக் கண்டேன். இவை மணல் அடியில் ஆழமற்ற நீரில் முன்னும் பின்னுமாக உருட்டப்படுகிறது, சில நேரங்களில் கரையில் வீசப்படுகின்றன. இவை திடமான புல், அல்லது நடுவில் சிறிது மணல் கொண்டவை. முதலில் இவை கூழாங்கல் போல அலைகளின் செயலால் உருவானது என்று கூறுவீர்கள்; இன்னும் சில சிறியது அரை அங்குல நீளமுள்ள சமமான கரடுமுரடான பொருட்களால் ஆனது, இவை ஆண்டின் ஒரு பருவத்தில் மட்டுமே உற்பத்தி செய்யப்படுகின்றன. மேலும், அலைகளால் ஆனவை என, நான் சந்தேகிக்கிறேன், ஏற்கனவே நிலைத்தன்மையைப் பெற்ற ஒரு பொருளை அணிந்து கொள்ளும் அளவுக்குக் கட்டமைக்கவில்லை. காலத்தில் உலர்ந்த போது இவை இவற்றின் வடிவத்தைப் பாதுகாக்கின்றன.
- ஹென்றி டேவிட் தோரே, வால்டன், அத்தியாயம் 9

## மேலும் காண்க
* ஊசி இலைப் பந்து

## மேற்கோள்கள்

பகுப்பு:வாழிடம்
பகுப்பு:நீரியல்
ஊசி இலைப் பந்து

**ஊசி இலைப் பந்து** (Larch ball) என்பது ஏரி ஒன்றில் மிதக்கும்  இலைகள் அலைகளின் செயலால் கோள வடிவத்தில் சிக்கி, ஏரி பந்து போன்று காணப்படுவதாகும். இருப்பினும், இவை மொன்ட்டானாவின் சீலி ஏரியில் உருவாகின்றன என்று அறியப்படுகிறது. மேலும், இவை கிளார்க் ஃபோர்க் மற்றும் ட்ரேசியில் உள்ள ஏரிகள், பெல்டோமா ஏரி, பிக் கெட்ரான் ஏரி மற்றும் லிட்டில் கெட்ரான் ஏரி போன்ற புதிய பிரன்சுவிக் போன்ற பகுதிகளிலும் இவை உருவாகின்றன. வழக்கமான பந்துகள் 3 முதல் 4 அங்குலம் (8 முதல் 10 வரை)&nbsp;செ.மீ) விட்டம் கொண்டவை. மிகவும் அரிதாகவே பெரியவை அளவில் காணப்படுகின்றன.
படிமம்:Larch Ball.jpg|மொன்டானாவின் சீலி ஏரியில் 7 அங்குல ஊசியிலைப் பந்து
படிமம்:Larch Ball Close Up.jpg|ஊசியிலைப் பந்து நெருங்கியத் தோற்றம்


## மேலும் காண்க

* ஏரி பந்து

## மேற்கோள்கள்

பகுப்பு:வாழிடம்
பகுப்பு:நீரியல்
செவிலி மரம்

வலது|thumb| ஒரேகான் காட்டில் ஒரு செவிலியர் மரம்.
**செவிலி மரம்** (*Nurse tree*) என்பது வேகமாக வளரும் பெரிய மரம் ஆகும். இது சிறிய, மெதுவாக வளரும் மரம் அல்லது தாவரங்களுக்கு அடைக்கலம் தருகிறது. செவிலி மரம் நிழல், காற்றிலிருந்து பாதுகாப்பான தங்குமிடம் அல்லது சிறிய சிறிய தாவரங்களை உண்ணும் விலங்குகளிடமிருந்து பாதுகாப்பை வழங்குகிறது.

எடுத்துக்காட்டாக, நோர்வே ஸ்ப்ரூஸ் (*பைசியா அபீசு*) மற்றும் லார்ச் (*லாரிக்சு*) ஆகியவை வன்மரங்களுக்கு செவிலியராக செயல்பட முடியும். சோனோரன் பாலைவனத்தில், பாலோ வெர்டே, அயர்ன்வுட் அல்லது மெசுகைட் மரங்கள் இளம் பெரிய சப்பாத்தி கள்ளிக்குச் செவிலி மரங்களாகச் செயல்படுகின்றன. பெரிய சப்பாத்திக் கள்ளி பாலைவனத்தில் வளரும்போது, சூரிய வெப்பத்தினை தாங்கும் தகவமைப்பினைப் பெற்றுவிடுகிறது. பழைய மரம் அழிந்து விடுகிறது. சப்பாத்தி கள்ளி தனியாகக் காணப்படும். இதனால் நாம் பாலைவனத்தில் பெரிய சப்பாத்திக் கள்ளி தனியாகக் காணப்படுவதைக் காணலாம். பெரிய சப்பாத்தி கள்ளி பெரிதாக வளரும்போது, அதன் செவிலி மரத்துடன் வளங்களுக்காகப் போட்டியிடலாம். இதனால் மரணத்தை விரைவுபடுத்துகிறது. இதன் விளைவாக, இளம் சப்பாத்தி கள்ளியே பெரும்பாலும் செவிலி மரங்களுக்கு அருகில் காணப்படுகின்றன, ஆனால் பழைய சப்பாத்திக் கள்ளிகள் தனித்துக் காணப்படும்.

## மேற்கோள்கள்

*John Vandermeer.  Saguaros and Nurse Trees: A New Hypothesis to Account for Population Fluctuations.  The Southwestern Naturalist, Vol. 25, No. 3 (Nov. 14, 1980), pp.&nbsp;357–360. 
பகுப்பு:மரங்கள்
மெய்யியலாளர்

**மெய்யியலாளர்** *(philosopher)* என்பவர் மெய்யியலைப் பயில்பவர் ஆவார்.  *மெய்யியலாளர்*  எனும் சொல், அறிவு வேட்பாளர் எனப் பொருள்படும் கிரேக்கச் சொல்லில்  இருந்து உருவானது. இச்சொல்லை கிமு ஆறாம் நூற்றாண்டில் பித்தகோரசு எனும் கிரேக்கச் சிந்தனையாளரால் முதலில் உருவாக்கப்பட்டது.

செவ்வியல் காலப் பொருளில், மெய்யியலாளர் என்பவர் சமகால மாந்த வாழ்க்கை எழுப்பும் கேள்விகளுக்குத் தீர்வு காணும் நோக்கில் குறிப்பிட்ட வாழ்க்கைமுறையைப் பின்பற்றி வாழ்பவர் ஆவார்]; இவர்கள் கோட்பாடுகளை ஆற்றுப்படுத்தவோ சில அறிஞர்களின் நூலுக்கு உரை எழுதவோ வேண்டிய கட்டயம் ஏதும் இல்லை. இத்தகைய மிகவும் கட்டுபாடான வாழ்க்கை மேற்கொள்பவர்களே  *மெய்யியலாளர்களாக*  கருதப்பட்டனர். மேலும் அவர்கள் எலனிய மெய்யியலைக் கடைபிடித்தனர். 

## மேற்கோள்கள்

பகுப்பு:வாழ்வியல்புலத் தொழில்கள்